Diari Oficial de la Generalitat Valenciana


Sumari del DOGV 4344, del 26-09-2002 (2002/9878)

RESOLUCIO de 11 de setembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol 2001 addicional al Conveni de col·laboració subscrit el 18 de desembre de 1997 entre el Ministeri de Treball i Assumptes Socials i la Conselleria de Benestar Social de l'administració de la Generalitat Valenciana per a la realització de projectes del Pla d'Acció Integral per a Persones amb Discapacitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/9878


Data del document
:   11-09-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Benestar Social
    * administració central
    * servei social
    * cooperació administrativa

RESOLUCIO de 11 de setembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol 2001 addicional al Conveni de col·laboració subscrit el 18 de desembre de 1997 entre el Ministeri de Treball i Assumptes Socials i la Conselleria de Benestar Social de l'administració de la Generalitat Valenciana per a la realització de projectes del Pla d'Acció Integral per a Persones amb Discapacitat. [2002/9878]
  
Subscrit, després de la tramitació prèvia reglamentària, entre el Ministeri de Treball i Assumptes Socials i la Generalitat Valenciana, el 21 de novembre de 2001, el Protocol 2001 addicional al Conveni de col·laboració subscrit el 18 de desembre de 1997 entre el Ministeri de Treball i Assumptes Socials i la Conselleria de Benestar Social de l'administració de la Generalitat Valenciana per a la realització de projectes del Pla d'Acció Integral per a Persones amb Discapacitat, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol que ha quedat inscrit en el Registre de Convenis amb el número 0526/2002, i que figura com a annex d'esta resolució.
  
València, 11 de setembre de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol 2001 addicional al Conveni de col·laboració subscrit el 18 de desembre de 1997 entre el Ministeri de Treball i Assumptes Socials i la Conselleria de Benestar Social de l'administració de la Generalitat Valenciana per a la realització de projectes del Pla d'Acció Integral per a Persones amb Discapacitat
  
Madrid, 21 de novembre 2001
  
Reunits
  
D'una part, el senyor Juan Carlos Aparicio Pérez, com a Ministre de Treball i Assumptes Socials, nomenat pel Reial Decret 561/2000, de 27 d'abril (BOE núm. 102 de 28 d'abril de 2000), en nom i representació de l'administració General de l'Estat, en virtut del que disposa l'article segon, apartat 4, de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del dia 14).
  
I d'una altra part, el senyor Rafael Blasco Castany, conseller de Benestar Social de la Comunitat Valenciana, nomenat mitjançant el Decret 6/2000, de 22 de març.
  
Ambdues parts es reconeixen mútua capacitat per a obligar-se i convenir,
  
Exposen
  
Primer
  
Que el Ministeri de Treball i d'Assumptes Socials i la Comunitat Valenciana van subscriure en data 18 de desembre de 1997 un Conveni de Col·laboració per al Cofinançament de Programes del Pla d'Acció Integral per a Persones amb Discapacitat.
  
Segon
  
Que el Ministeri de Treball i Assumptes Socials, en virtut de les competències que li són atribuïdes per la Constitució i pels reials decrets 758/1996, de 5 de maig, de creació i 1.888/1996, de 2 d'agost, que estableix la seua estructura orgànica bàsica, i la Comunitat Valenciana, d'acord amb el que estableix la Llei Orgànica 5/1982 d'1 de juliol i 5/1994 de 24 de març, que aprova i reforma el seu Estatut d'Autonomia, tenen competències en matèria d'Acció Social i Servicis Socials.
  
D'altra banda, en la Llei 13/2000 de 28 de desembre, de Pressupostos Generals de l'Estat per a 2001, (BOE de 29 de desembre) i en la Llei 12/2000 de 28 de desembre (DOGV núm. 3.927 29/12/00), s'estableixen dotacions pressupostàries per a estos fins.
  
Tercer
  
Que el Conveni citat estableix en la seua clàusula sisena la seua pròrroga automàtica per a convocatòries successives, si no hi ha denúncia expressa d'alguna de les parts.
  
Quart
  
Que, no obstant això, d'esta pròrroga automàtica s'exclouen les quantitats econòmiques expressades en la clàusula segona de l'esmentat Conveni, així com els projectes especificats en l'annex I d'este, que hauran de ser actualitzats cada any a fi d'ajustar-los als pressupostos presentats per la comunitats autònomes i les previsions pressupostàries que s'hi establisquen
  
Cinqué
  
Que, d'acord amb les comunitats autònomes en la Conferència Sectorial d'Assumptes Socials, celebrada el dia 19 de febrer de 2001, per Acord del Consell de Ministres de data 23 de març de 2001, publicat en el Butlletí Oficial de l'Estat núm. 87 de data 11 d'abril de 2001, s'hi van aprovar els criteris de distribució entre comunitats autònomes del crèdit pressupostari amb una dotació de set-cents catorze milions de pessetes (786.698.190 PTA) inclosos en l'aplicació 03.89.063K.918, així com les prioritats a què hauran d'ajustar-se els projectes que es cofinançaran.
  
Sisé
  
Que efectuada, d'acord amb el procediment previst en el Conveni abans citat, la determinació de les aportacions econòmiques de les parts corresponents a l'any 2001, escau instrumentar-les a través d'este Protocol Addicional, junt amb la selecció de projectes realitzada per la Comunitat Valenciana i aprovada, així mateix, a l'efecte del seu finançament conjunt.
  
Per tot allò que s'ha manifestat, segons l'article 6 de la Llei 30/1992, de 26 de novembre, i de la clàusula SISENA del Conveni de Col·laboració per a la realització de projectes del Pla d'Acció Integral per a Persones amb Discapacitat subscrit, el 18 de desembre de 1997, entre el Ministeri de Treball i Assumptes Socials i la Comunitat Valenciana ambdues parts
  
Acorden subscriure este Protocol Addicional, el qual es regirà per les següents:
  
Clàusules
  
Primera
  
L'Administració General de l'Estat i la Comunitat Valenciana incorporen al Conveni de Col·laboració de data 18 de desembre de 1997 els projectes seleccionats conjuntament per a la seua execució durant l'exercici econòmic de 2001, els quals s'uneixen a este mitjançant l'annex I.
  
La duració d'este Protocol Addicional, d'acord amb la clàusula sisena de l'esmentat Conveni de Col·laboració, subscrit en 1997, s'estableix per a l'any 2001 i el seu corresponent exercici econòmic, atés que a este es refereixen les dotacions pressupostàries que cada part designa per al seu finançament.
  
Segona
  
Que a càrrec de l'aplicació pressupostària 00.27.299A.202 del Pla d'Acció Integral per a Persones amb Discapacitat, l'aportació econòmica del Ministeri de Treball i Assumptes Socials per als fins d'este Protocol, és de (78.601.585 PTA) setanta-un milions seixanta-quatre mil quatre-centes vint pessetes.
  
La Comunitat Valenciana, les corporacions locals i les institucions, si és procedent, d'acord amb els acords subscrits entre elles, es comprometen a assumir la coresponsabilitat en el finançament en una quantia no inferior al 50% aportant la quantitat de setanta-un milions seixanta-quatre mil quatre-centes vint pessetes. La Comunitat Valenciana ha presentat el corresponent certificat de retenció de crèdit per la quantia de la seua participació, pertanyent a l'aplicació pressupostària 90.69.90.8000.995.13.6.
  
Tercera
  
La dotació econòmica per a l'execució del Conveni, dins de l'exercici econòmic 2001, és la que apareix desglossada per a cada comunitat autònoma en l'Annex II.
  
I en prova de conformitat, subscriuen este Protocol Addicional en tres exemplars, al lloc i en la data a dalt indicats.
  
El ministre de Treball i Assumptes Socials,
  
Juan Carlos Aparicio Pérez
  
El conseller de Benestar Social,
  
Rafael Blasco Castany